เมื่อวันที่  26  มิถุนายน  2561  เวลา  08.30  น. โรงเรียนสาธิตมหาวิทยาลัยขอนแก่น วิทยาเขตหนองคาย ได้จัดกิจกรรมวันสุนทรภู่ “สุนทรไทย” ณ อาคารเรียนรวมและปฏิบัติการ  2  มหาวิทยาลัยขอนแก่น วิทยาเขตหนองคาย โดยมีนายวรเทพ ฉิมทิม ผู้อำนวยการโรงเรียนสาธิตมหาวิทยาลัยขอนแก่น วิทยาเขตหนองคาย เป็นประธานในพิธีเปิดกิจกรรมในครั้งนี้ โดยกิจกรรมดังกล่าวมีวัตถุประสงค์เพื่อรำลึกถึงคุณงามความดีเกียรติประวัติผลงานของสุนทรภู่ที่ได้สร้างสรรค์ไว้เพื่อสังคมไทย ส่งเสริมให้มีการอนุรักษ์ เผยแพร่เกียรติคุณ ประวัติและผลงานของสุนทรภู่ให้แพร่หลายยิ่งขึ้น รวมทั้งให้นักเรียนได้ร่วมกิจกรรม ฝึกทักษะ และเตรียมความพร้อมในการเข้าร่วมการแข่งขันทักษะทางวิชาการวิชาภาษาไทย